দুর্গাপূজা উপলক্ষে বাংলাদেশে আসার পথে সীমান্তে ঢল নেমেছে ভারতীয়দের। তাদের কাছে বড় আকর্ষণ, বাংলাদেশের দুর্গাপূজার বৈচিত্র্য। পূজা উপলক্ষে বাংলাদেশে আসার পর কালের কণ্ঠ’র কাছে এক ভারতীয় বলেছেন, তাঁদের দেশে বড় বড় মণ্ডপ তৈরি হলেও এ দেশে দুর্গাপূজা বৈচিত্র্যে ভরপুর, আনন্দদায়ক। এ ছাড়া বাংলাদেশে থাকা আত্মীয়-স্বজনের সঙ্গে সাক্ষাৎ এবং বাপ-দাদার স্মৃতি রোমন্থন করার লক্ষ্যেও পূজার ছুটিতে আসছে অনেকে।